
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Χαρακτηρισμός εγκαταλειφθέντος τμήματος της Εθνικής οδού Ρό¬ 
δου Λίνδου, από το 6ο χιλ. μέχρι το 7ο χιλ. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του εγκεκριμένου ρυμοτομικού σχεδίου του δήμου 

Θεσσαλονίκης στην περιοχή του Λιμένος Θεσσαλονίκης. 2 

Χαρακτηρισμός αποκλεισμένου (τυφλού) οικοπέδου ως οικοδομί- 
σημο στο 47 Ο.Τ. (αρ. ιδιοκτ. 496) του οικισμού «ΞΗΡΟΠΟΤΑ- 

ΜΟΣ» IV. Δράμας.. 3 

Χαρακτηρισμός αποκλεισμένου (τυφλού) οικοπέδου ως οικοδομί- 
σημοστοΟ.Τ. 11 (αρ. κτημ. 281) στη ΠετρούσαΝ. Δράμας. .. 4 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Α1/6/191 π.ε. (1) 

Χαρακτηρισμός εγκαταλειφθέντος τμήματος της Εθνικής οδού Ρόδου 
Λίνδου, από το 6ο χιλ. μέχρι το 7ο χιλ. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το Ν. 3155/55 «περί κατασκευής και συντηρήσεως'οδών» και τα 
εκτελεστικά του Διατάγματα και ιδιαίτερα το ΒΔ (9)/56 «Περί καθορι¬ 
σμού επαρχιακών οδών του Ν. Δωδεκανήσου», στο οποίο ορίζεται ως 
επαρχιακή οδός με αρ. 6 η οδός «από διακλαδώσεως της εθνικής οδού 
Ρόδου - Λίνδου, στη χιλ. θέση 7-700 μέχρι συναντήσεως της υπ. αρ. 3 
επαρχιακής οδού στη χ.θ. 8-500». 


2. Το γεγονός ότι το 1974 κατασκευάστηκε παραλλαγή της Εθνικής 
οδού Ρόδου - Λίνδου στο τμήμα από το 6ο χιλ. μέχρι το 7ο χλ. εις τρό¬ 
πον ώστε η επαρχιακή οδός 6 να συνδέεται με τη νέα Εθνική οδό μόνο 
μέσω του αντίστοιχου εγκαταλειφθέντος τμήματος της υπόψη οδού. 

3. Το αίτημα του Νομαρχιακού Συμβουλίου για ένταξη του παρα¬ 
πάνω οδικού τμήματος στο επαρχιακό δίκτυο (Σχετικό έγγραφο της 
Δ.Τ.Τ.Ν. Δωδεκανήσου 5077/2.12.86). 

4. Την αποδοχή του Δημοτικού Συμβουλίου Ρόδου για ένταξη του 
υπόψη τμήματος στο Δημοτικό δίκτυο, με την προϋπόθεση η δόμηση να 
περιοριστεί στα 20 μ. από τον άξονα της οδού (Πρακτικό Συνεδρ. με αρ. 
375/87). 

5. Την ανάγκη συνδέσεως της επαρχιακής οδού με την νέα Εθνική 
οδό Ρόδου - Λίνδου. 

6. Το γεγονός ότι η ένταξη του εγκαταλειφθέντος οδικού τμήματος 
στο επαρχιακό δίκτυο διευκολύνει την κυκλοφορία στην υπόψη περιοχή, 
ενώ συγχρόνως εξασφαλίζει την προσπέλαση στις υπάρχουσες παρόδιες 
ιδιοκτησίες. 

7. Το Ν. 1418/84 άρθρο 25 παραγ. 3 σύμφωνα με τον οποίο ο 
Υπουργός καθορίζει τμήματα οδών ως εθνικά ή επαρχιακά, λόγω πα¬ 
ραλλαγών ή χρησιμοποησής τους ως κλάδων κυκλοφ. κόμβων, αποφα¬ 
σίζουμε: 

Εγκρίνουμε την ένταξη του εγκαταλειφθέντος οδικού τμήματος, 
λόγω παραλλαγής της εθνικής οδού Ρόδου - Λίνδου, από το 6ο μέχρι 
το 7ο χιλ. συνολικού μήκους 1250 μ., στο επαρχιακό δίκτυο, ως συνέ¬ 
χεια και σύνδεση της επαρχιακής οδού με αρ. 6 προς Ρόδο και προς 
Λίνδο με την Εθνική οδό Ρόδου - Λίνδου. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Αθήνα, 10 Φεβρουάριου 1988 

Ο ΥΠΟΥΡΓΟΣ 

Ε. ΚΟΥΛΟΥΜΠΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 78941/4058 (2) 

Τροποποίηση του εγκεκριμένου ρυμοτομικού σχεδίου του δήμου Θεσσα¬ 
λονίκης στην περιοχή του Λιμένος Θεσσαλονίκης. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. Δ/τοςτης 17.7.1923 «περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 1, 3, 9, 29 και 70. 

2. Τις διατάξεις του Ν. 1032/1980 «περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2, 3 και 7. 

3. Τις διατάξεις του Ν. 1647/86 «Οργανισμός Κτηματολογίου και 
Χαρτογραφήσεων Ελλάδας (ΟΚΧΕ) και άλλες σχετικές διατάξεις» 
(ΦΕΚ 141 /Α) και ειδικότερα το άρθρο 12 παρ. 5. 

4. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α) και ειδικότερα το άρθρο 23 παρ. 1. 

5. Την υπ’αρ. 75724/1151/30.12.83 κοινή απόφαση των Υπουρ¬ 
γών Προεδρίας της Κυβέρνησης και Χωροταξίας, Οικισμού και Περι¬ 
βάλλοντος «Κωδικοποίηση - τροποποίηση και συμπλήρωση συλλογι¬ 
κών οργάνων γνωμοδοτικής και αποφασιστικής αρμοδιότητας Υπουρ¬ 
γείου Χωροταξίας, Οικισμού και Περιβάλλοντος σε ενιαίο κείμενο» 
(ΦΕΚ 767/Β) και ειδικότερα το άρθρο 4. 

6. Τις διατάξεις του Π. Δ/τος 183/86 «Έγκριση τροποποιήσεων 
σχεδίων πόλεων και καθορισμός όρων και περιορισμών δόμησης από 
τους Νομάρχες» (ΦΕΚ 70/Α). 

7. Την υπ’ αρ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Οικονο¬ 
μίας» (ΦΕΚ 526/Β). 

8. Την υπ’ αρ. Υ. 1436/1987 απόφαση του Πρωθυπουργού «Καθο¬ 


ρισμός αρμοδιοτήτων του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων Μανόλη Παπαστεφανάκι» (ΦΕΚ 549/ 
Β). 

9. Τα υπ’ αρ. 1751/23.7.87 και 3995/2.10.87 έγγραφα της Δ/ 
νσης οικισμού Θεα/νίκης προς το δήμο Θεσ/νίκης για την τήρηση της 
νόμιμης διαδικασίας και ότι η προθεσμία του άρθρου 30 (παρ. 3) του Π. 
Δ/τος 76/85 (ΦΕΚ 27/Α) πέρασε άπρακτη. 

10. Τις υπ’ αρ. 998 και 1360/87 γνωμοδοτήσεις του Συμβουλίου 
Χωροταξίας, Οικισμού και Περιβάλλοντος του Ν. Θεσ/νίκης, αποφασί¬ 
ζουμε: 

1. Εγκρίνεται η τροποποίηση του ρυμοτομικού σχεδίου Θεσσαλονί¬ 
κης στην περιοχή που περικλείεται από τις οδούς Σαλαμίνας, Πολυτε¬ 
χνείου και 26ης Οκτωβρίου με την κατάργηση της οδού Ναυάρχου 
Κουντουριώτου και την διάνοιξη νέας, τη δημιουργία πεζοδρόμου, κοι¬ 
νοχρήστου χώρου πρασίνου, χώρου ανέγερσης κτιρίου διοικητικών υπη¬ 
ρεσιών Οργανισμού Λιμένος Θεσ/νίκης (ΟΛΘ), χώρου ανέγερσης κτι¬ 
ρίου στάθμευσης αυτοκινήτων, όπως οι παραπάνω ρυθμίσεις φαίνονται 
στο σχετικό πρωτότυπο χρωματισμένο διάγραμμα σε κλίμακα 1:1500 
που έχει θεωρηθεί από τον Προϊστάμενο της Δ/νσης Πολεοδομικών 
Εφαρμογών με την υπ’ αρ. 78941/1987 πράξη του και που συνοπτικό 
του αντίτυπο δημοσιεύεται με την απόφαση αυτή. 

2. Καταργείται η στοά στο οικοδομικό τετράγωνο που χαρακτηρίζε¬ 
ται ως χώρος για ανέγερση κτιρίου στάθμευσης αυτοκινήτων με την 
προηγούμενη παράγραφο, όπως φαίνεται στο παραπάνω διάγραμμα. 

3. Επιβάλλεται στοά πλάτους τεσσάρων (4) μέτρων στο αναγειρό- 
μενο κτίριο διοικητικών υπηρεσιών υπηρεσιών του Οργανισμού Λιμένος 
Θεσσαλονίκης (ΟΛΘ) όπως φαίνεται στο ίδιο διάγραμμα με κόκκινη 
διακεκομμένη γραμμή. 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 23 Δεκεμβρίου 1987 

Ο ΑΝΑΠΛΗΡΩΤΗΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

Αριθ. Τ.Π. - Π,Ε. 3431/87 (3) 

Χαρακτηρισμός αποκλεισμένου (τυφλού) οικοπέδου ως οικοδομήσιμο 

στο 47 Ο.Τ. (αρ. ιδιοκτ. 496) του οικισμού «ΞΗΡΟΠΟΤΑΜΟΣ» Ν. 

Δράμας. 

Ο ΝΟΜΑΡΧΗΣ ΔΡΑΜΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων, 
κωμών κ.λπ.» όπως μεταγενέστερα τροποποιήθηκαν και συμπληρώθη¬ 
καν και ειδικώτερα τα άρθρα 3,9 και 70 αυτού. 

2. Το Ν. 1577/85 «περί Γ.Ο.Κ.». 

3. Το Ν.Δ. 314/1968 «περί χορήγησης στον Υπουργό Βόρειας Ελ¬ 
λάδας και τους Νομάρχες αρμοδιότητες έγκρισης, τροποποίησης κ.λπ. 
σχεδίων πόλεων και κωμών». 

4. Το Νόμο 1558/26.7.85 «περί σύστασης Υπουργείου Περιβάλλο¬ 
ντος Χωροταξίας κοιι Δημοσίων έργων». 

5. Τον οικιστικό Νόμο 1337/83. 


6. Το πρακτικό με αριθμό 9/20.7.1987 του Συμβουλίου ΠΕ.- 
ΧΩ.Δ.Ε. Νομού Δράμας με το οποίο γνωμοδοτεί υπέρ του χαρακτηρι¬ 
σμού σαν τυφλού του οικοπέδου με αριθμό ιδιοκτησίας 496 που εμπίπτει 
στο 47 Ο.Τ. του οικισμού Ξηροπόταμος Ν. Δράμας, ιδιοκτησίας του 
Πάνου Γεωργίου του Θεοδώρου, αποφασίζουμε: 

1. Εγκρίνουμε τον χαρακτηρισμό σαν τυφλού του οικοπέδου με 
αριθμό 496 που βρίσκεται μέσα στο 47 Ο.Τ. του εγκεκριμένου ρυμοτο¬ 
μικού σχεδίου του οικισμού Ξηροπόταμος Ν. Δράμας. 

2. Επιτρέπεται στο οικόπεδο αυτό η δόμιση σύμφωνα με τις διατάξεις 
του άρθρ. 14 του Ν. 1577/18.12.1985 «περί Γ.Ο.Κ.». Έχουν επίσης 
εφαρμογή οι διατάξεις του άρθρου 41 του οικιστικού Ν. 1337/1983. 

3. Η απόφαση αυτή μαζί με το σχετικό τοπογρ. διάγραμμα που την 
συνοδεύει να δημοσιευθεί στην Εφημερίδα της Κυβερνήσεως. 

Δράμα, 16 Φεβρουάριου 1988 
Ο Νομάρχης 

ΠΑΝΑΓΙΩΤΗΣ ΜΑΥΡ1ΔΗΣ 

Αριθ. Τ.Π. - Π.Ε. 6815/87 (4) 

Χαρακτηρισμός αποκλεισμένου (τυφλού) οικοπέδου ως οικοδομίσημο 
στο Ο.Τ. 11 (αρ. κτημ. 281) στη Πετρούσα Ν. Δράμας. 

Ο ΝΟΜΑΡΧΗΣ ΔΡΑΜΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων, 
κωμών κ.λπ.» όπως μεταγενέστερα τροποποιήθηκαν και συμπληρώθη¬ 
καν και ειδικώτερα τα άρθρα 3,9 και 70 αυτού. 

2. Το Ν. 1577/85 «περί Γ.Ο.Κ.». 

3. Το Ν.Δ. 314/1968 «περί χορήγησης στον Υπουργό Βόρειας Ελ¬ 
λάδας και τους Νομάρχες αρμοδιότητες έγκρισης, τροποποίησης κ.λπ. 
σχεδίων πόλεων και κωμών». 

4. Το Νόμο 1558/26.7.85 «περί σύστασης Υπουργείου Περιβάλλο¬ 
ντος Χωροταξίας και Δημοσίων έργων». 

5. Τον οικιστικό Νόμο 1337/83. 

6. Το πρακτικό με αριθμό 13/3/14.12.1987 του Συμβουλίου ΠΕ.- 


ΧΩ.Δ.Ε. Νομού Δράμας· με το οποίο γνωμοδοτεί υπέρ του χαρακτηρι¬ 
σμού σαν τυφλού του οικοπέδου με αριθμό ιδιοκτησίας 281 που εμπίπτει 
στο 11 Ο.Τ. του οικισμού Πετρούσα Ν. Δράμας, ιδιοκτησίας του Καλο- 
γήρου Πέτρου, αποφασίζουμε: 

1. Εγκρίνουμε τον χαρακτηρισμό σαν τυφλού του οικοπέδου με 
αριθμό 281 που βρίσκεται μέσα στο 11 Ο.Τ. του εγκεκριμένου ρυμοτο¬ 
μικού σχεδίου του οικισμού Πετρούσας Ν. Δράμας. 

2. Επιτρέπεται στο οικόπεδο αυτό η δόμιση σύμφωνα με τις διατάξεις 
του άρθρ. 14 του Ν. 1577/18.12.1985 «περί Γ.Ο.Κ.». Έχουν επίσης 
εφαρμογή οι διατάξεις του άρθρου 41 του οικιστικού Ν. 1337/1983. 

3. Η απόφαση αυτή μαζί με το σχετικό τοπογρ. διάγραμμα που την 
συνοδεύει να δημοσιευθεί στην Εφημερίδα της Κυβέρνησης. 

Δράμα, 16 Φεβρουάριου 1988 
Ο Νομάρχης 

ΠΑΝΑΓΙΩΤΗΣ ΜΑΥΡΙΔΗΣ 
































